Zāra Nahimovska

Zāra Nahimovska (Kavnacka) (dzimusi  Daugavpilī) ir Latvijas ebreju šahiste, kas četras reizes uzvarēja Latvijas šaha čempionātā sievietēm.http://www.chessds.lv/  Sadaļa "Turnīri - Latvijas čempionātu rezultāti"

 Dzīvesgājums 
Dzimusi 1934. gadā Daugavpilī. Studēja Rīgas Medicīnas institūtā un strādājusi par farmaceiti.
Zārai Nahimovskai izdevās pārtraukt Mildas Laubertes panākumu sēriju Latvijas šaha čempionātos sievietēm un iegūt Latvijas šaha čempiones titulu 1958., 1959., 1961. un 1962. gados. Zāra Nahimovska ir sekmīgi piedalījusies PSRS sieviešu šaha čempionātos. Viņa uzvarēja pusfinālā Irkutskā 1961. gadā un piedalījās finālos 1959., 1962. un 1963. gados.
Zāra Nahimovska pārstāvēja Latviju PSRS komandu meistarsacīkstēs 1955., 1959., 1960. un 1962. gados.OlimpBase :: Soviet Team Chess Championship :: Zara Nakhimovskaya
Tāpat Zāra Nahimovska pārstāvēja Latvijas komandu "Daugava" PSRS komandu kausā 1954., 1961., 1964. un 1968. gados.OlimpBase :: Soviet Team Chess Cup :: Zara Nakhimovskaya

1970. gados Zāra Nahimovska beidza aktīvās šahistes karjeru. 1978. gada janvārī viņa kopā ar vīru, Valentīnu Kavnacki, un dēlu Jevgēņiju pārcēlās uz dzīvi ASV, dzīvo Vestblūmfildā, Mičiganas štatā. ASV ir patentēti divi viņas izgudrotie lubrikanti (1991—1992).Patents by Inventor Zara M. Kavnatsky

 Rezultāti Latvijas šaha čempionātos 

 1954. gads, 2. vieta Latvijas sieviešu šaha čempionātā (zaudēja papildus mačā Mildai Laubertei).
 1955. gads, 8. vieta Latvijas sieviešu šaha čempionātā.
 1956. gads, 2. vieta Latvijas sieviešu šaha čempionātā.
 1958. gads, 1. vieta Latvijas sieviešu šaha čempionātā.
 1959. gads, 1. vieta Latvijas sieviešu šaha čempionātā. 
 1960. gads, 3. vieta Latvijas sieviešu šaha čempionātā.
 1961. gads, 1. vieta Latvijas sieviešu šaha čempionātā.
 1962. gads, 1. vieta Latvijas sieviešu šaha čempionātā. 
 1964. gads, 2. vieta Latvijas sieviešu šaha čempionātā.
 1966. gads, 3. vieta Latvijas sieviešu šaha čempionātā. 
 1967. gads, 5. vieta Latvijas sieviešu šaha čempionātā.
 1968. gads, 5. vieta Latvijas sieviešu šaha čempionātā.
 1969. gads, 2. vieta Latvijas sieviešu šaha čempionātā.

 Atsauces 

 Ārējās saites 

Kategorija:Daugavpilī dzimušie
Kategorija:Latvijas šahisti
Kategorija:Latvijas ebreji
Kategorija:PSRS šahisti
Kategorija:Latvijas izgudrotāji
Kategorija:Rīgas Medicīnas institūta absolventi